**Ministru kabineta rīkojuma projekta**

**“Par finansējuma piešķiršanu Alūksnes novada domei Pleskavas ielas Alūksnē pārbūves 1. kārtai”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Alūksnes novada pašvaldība sadarbībā ar Aizsardzības ministriju (turpmāk – AM) varētu īstenot Pleskavas ielas Alūksnē 1. kārtas pārbūves darbus.  Ņemot vērā, ka Pleskavas ielu intensīvi izmanto Nacionālo bruņoto spēku (turpmāk – NBS) vienības, kā arī tuvākajos gados ir paredzēts veikt ieguldījumus AM valdījumā esošajos īpašumos, kuri robežojas ar Pleskavas ielu, AM 2018. gadā piešķirs Alūksnes novada domei finansējumu 250 000 *euro* apmērā, 2019. gadā – 150 000 *euro* apmērā Pleskavas ielas 1. kārtas pārbūvei (ielas pārbūvei un automašīnu stāvlaukuma izbūvei pie NBS Kājnieku skolas).  MK rīkojums stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par valsts budžetu 2018. gadam” 64. pants paredz, ka programmas “Valsts aizsardzība, drošība un integrācija NATO” izlietojumu nosaka Ministru kabinets.  Lai piekļūtu NBS Kājnieku skolai, ievērojot, ka teritorijās, kuras tieši robežojas ar Pleskavas ielas posmu no Pils ielas līdz 7. Siguldas kājnieku pulka kritušo karavīru piemineklim, tiek plānota militārās infrastruktūras attīstība, nepieciešams uzlabot Alūksnes pilsētas Pleskavas ielas segumu, kā arī izbūvēt automašīnu stāvlaukumu pie NBS Kājnieku skolas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pleskavas iela Alūksnē ir tranzīta iela (kopējais garums 2,725 km), kas savieno pilsētas centru ar valsts galvenajiem un reģionālajiem autoceļiem.  Minētās ielas posmu no Pils ielas līdz 7. Siguldas kājnieku pulka kritušo karavīru piemineklim intensīvi izmanto NBS vienības, jo netālu no 7. Siguldas kājnieku pulka kritušo karavīru pieminekļa atrodas NBS Kājnieku skola. Turklāt jāņem vērā – lai pildītu NBS uzdevumus, AM valdījumā esošajos nekustamajos īpašumos, kuri tieši robežojas ar minēto ielas posmu, tuvākajos gados ir plānots izbūvēt militāro infrastruktūru. Paredzams, ka turpmāk pieaugs Pleskavas ielas posma no Pils ielas līdz 7. Siguldas kājnieku pulka kritušo karavīru piemineklim izmantošanas intensitāte un noslogojums.  Pleskavas ielas posma no Pils ielas līdz 7. Siguldas kājnieku pulka kritušo karavīru piemineklim tehnisko stāvokli nepieciešams būtiski uzlabot – asfalta segums ir nolietojies, ielas uzturēšana prasa lielus finanšu līdzekļus, nav nodrošināta lietus ūdens savākšana un novadīšana, nav gājēju ietves, un tas rada apdraudējumu satiksmes drošībai. Papildus ir nepieciešams izbūvēt automašīnu stāvlaukumu pie NBS Kājnieku skolas ieejas. Šobrīd automašīnas pie Kājnieku skolas ieejas (Pleskavas ielas malā) tiek novietotas uz grants seguma.  Ar Alūksnes novada domes 2017. gada 26. janvāra lēmumu Nr. 8 “Par plānoto projektu “Pleskavas ielas pārbūve Alūksnē, Alūksnes novadā” tika atbalstīta Pleskavas ielas pārbūves projekta sagatavošana.  Saskaņā ar 2017. gada vasarā izstrādāto būvprojektu Pleskavas ielas būvniecība ir paredzēta trīs kārtās: 1. kārta – no Pils ielas līdz 7. Siguldas kājnieku pulka kritušo karavīru piemineklim; 2. kārta – no 7. Siguldas kājnieku pulka kritušo karavīru pieminekļa līdz Ievu un Ozolu ielai; 3. kārta – no Ievu un Ozolu ielas līdz Pleskavas ielas galam.  Sākotnēji plānotie darbi Pleskavas ielas pārbūves 1. kārtā:   * brauktuves pārbūve (750 m); * nobrauktuvju sakārtošana; * apvienotā velosipēdu un gājēju ceļa izbūve; * apgaismojuma ierīkošana; * lietus ūdens novadīšanas sakārtošana.   Alūksnes novada pašvaldības ierobežoto finanšu resursu dēļ, kā arī tādēļ, ka tā šobrīd jau īsteno Pleskavas ielas 2. un 3. kārtas pārbūves darbus, Alūksnes novada dome no pašvaldības budžeta nespēj pilnā apmērā veikt arī Pleskavas ielas 1. kārtas pārbūves darbus.  Taču AM interesēs ir gan Pleskavas ielas seguma uzlabošana, gan automašīnu stāvlaukuma izbūve pie NBS Kājnieku skolas (stāvlaukums atrodas uz AM valdījumā esošas zemes), un AM un Alūksnes novada pašvaldība vienojās par kopīgu Pleskavas ielas 1. kārtas pārbūves īstenošanu.  Tā kā būvprojekts, kura 1. kārtas darbos nebija iekļauta automašīnu stāvlaukuma izbūve, tika izstrādāts 2017. gada vasarā, Alūksnes novada pašvaldība noslēdza līgumu ar pakalpojuma sniedzēju par izmaiņām Pleskavas ielas 1. kārtas pārbūves būvprojektā, iekļaujot tajā arī automašīnu stāvlaukuma pie NBS Kājnieku skolas izbūvi.  Atbilstoši precizējumiem būvprojektā tika veikts Pleskavas ielas 1. kārtas pārbūves darbu izmaksu pārrēķins – 1. kārtas pārbūves darbu izmaksas ir novērtētas ~912 254 *euro* apmērā, t. sk. stāvlaukuma izbūves izmaksas – ~72 851 *euro* apmērā.  Lai īstenotu Pleskavas ielas 1. kārtas pārbūvi, atbilstoši AM budžetā plānotajam finansējumam infrastruktūras sakārtošanai minētās ielas posma no Pils ielas līdz 7. Siguldas kājnieku pulka kritušo karavīru piemineklim pārbūvei un automašīnu stāvlaukuma izbūvei no AM budžeta Alūksnes novada domei 2018. gadā nepieciešams novirzīt finansējumu 250 000 *euro* apmērā, 2019. gadā – 150 000 *euro* apmērā. Pārējās Pleskavas ielas 1. kārtas pārbūves darbu izmaksas segs Alūksnes novada pašvaldība.  Pasūtītājs Pleskavas ielas 1. kārtas būvdarbu iepirkumam, līguma slēgšanai un būvniecībai būs Alūksnes novada dome.  Ņemot vērā, ka 2018. gada finansējums tiek piešķirts 2018. gada otrajā pusē, Alūksnes novada pašvaldība ar 2018. gada 9. oktobra vēstuli Nr. ANP/1-2/18/2635 ir apliecinājusi, ka 2018. gadā piešķirtais finansējums 250 000 *euro* apmērā tiks apgūts pilnībā, neradot ietekmi uz turpmākajiem gadiem.  Lai veiktu Pleskavas ielas 1. kārtas pārbūves darbus un izbūvētu automašīnu stāvlaukumu, AM noslēgs sadarbības līgumu ar Alūksnes novada domi par piešķirto finansējumu, nosakot piešķirtā finansējuma izlietojuma kontroli, kā arī Alūksnes novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | AM, Alūksnes novada pašvaldība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam (*t.sk,apro-priācijas izmaiņas*)\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 70 747 291 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 70 747 291 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 70 845 505 | 0 | 0 | 0 | 0 | 0 | 0 |
| 2.1. valsts pamatbudžets | 70 845 505 | 0 | 0 | 0 | 0 | 0 | 0 |
| 2.1.1.Aizsardzības ministrijas programma 30.00.00 “Valsts aizsardzības politikas realizācija” | 13 314 648 | -250 000 | 0 | -150 000 | 0 | 0 | 0 |
| 2.1.2.Aizsardzības ministrijas programma 33.00.00 “Aizsardzības īpašumu pārvaldīšana” | 57 530 857 | 250 000 | 0 | 150 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -98 214 | 0 | 0 | 0 | 0 | 0 | 0 |
| 3.1. valsts pamatbudžets | -98 214 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Norādītais finansējums abās programmās ir saskaņā ar likumu “Par valsts budžetu 2018. gadam” un Likuma par valsts budžetu un finanšu vadību noteiktajā kārtībā veiktajām Aizsardzības ministrijas 2018. gada budžeta apropriācijas izmaiņām.  MK rīkojuma projekta izpilde tiks nodrošināta AM 2018. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 250 000 *euro* apmērā, veicot nepieciešamo līdzekļu pārdali no budžeta programmas 30.00.00 “Valsts aizsardzības politikas realizācija” ilgtermiņa saistību sadaļas “Maksājumi starptautiskajās institūcijās un programmās”, samazinot izdevumus starptautiskajai sadarbībai, kā arī 2019. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 150 000 *euro* apmērā, veicot nepieciešamo līdzekļu pārdali no budžeta programmas 30.00.00 “Valsts aizsardzības politikas realizācija” ilgtermiņa saistību sadaļas “Maksājumi starptautiskajās institūcijās un programmās”, samazinot izdevumus starptautiskajai sadarbībai. Finansējuma pārdale ir plānota no starptautiskās sadarbības, jo maksājums NSIP ir mazāks par sākotnēji plānoto.  AM likumprojekta par valsts budžetu 2019. gadam un likumprojekta par vidēja termiņa valsts budžeta ietvaru 2019., 2020. un 2021. gadam sagatavošanas procesā tiks iesniegts Finanšu ministrijā priekšlikums bāzes izdevumu precizēšanai. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projekts šo jomu neskar. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Alūksnes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma „Latvijas Vēstnesis” elektroniskajā tīmekļa vietnē *[www.vestnesis.lv](http://www.vestnesis.lv)*. |

Aizsardzības ministrs R. Bergmanis

I. Buda, tālr. 67335031

[Inara.Buda@mod.gov.lv](mailto:Inara.Buda@mod.gov.lv)